इतना अधिक ध्यान रखने वाले साथी को पाकर शांति भाग्यशाली तो हैं ही, लेकिन इससे भी अधिक भाग्यशाली एमएसएफ की शरण में आकर हैं (शर्मिला मैडम और रोमा मैडम के प्रयासों के माध्यम से) जहाँ पर वे डीआर-टीबी का निःशुल्क इलाज पा रही हैं| यह उनके लिए स्वर्णिम अवसर के समान है| लेकिन हजारों अन्य इतने किस्मत वाले नहीं होते| बीमारी के प्रथम चरण में ही अयोग्य डाक्टरों के चक्करों में पड़कर वे अपनी बीमारी का सही निदान नहीं प्राप्त कर पाते हैं | इलाज शुरू होने पर भी अनेकों कारणों से—महँगा इलाज, दवाओं का बोझ, दवाओं के विषाक्त पार्श्व-प्रभाव, बीमारी के बारे में जानकारी और जागरूकता का अभाव-- इलाज पूरा नहीं हो पाता है| इसलिए वे अपने दुखों को समाप्त करने के लिए, मौत का इंतजार करते हुये, दयनीय परिस्थितियों में जीवन के दिन काटते हैं| हमें उस दिन का इंतज़ार है जब सभी जरूरतमंदों को, उनकी सामाजिक और आर्थिक स्थिति का विचार किए बगैर, गुणात्मक एवं उचित चिकित्सा दी जा सकेगी।